**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 69-10/2561**

**วันพฤหัสบดีที่ 24** พฤษภาคม **2561**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.ชินะวัฒน์ มุกตพันธุ์ รองคณบดีฝ่ายบริหาร ทำหน้าที่ประธาน
2. รศ.กานดา สายแก้ว รองคณบดีฝ่ายวิจัย บัณฑิตศึกษาและอุตสาหกรรมสัมพันธ์
3. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
4. ผศ.ยุวรัตน์ เงินเย็น ผู้ช่วยคณบดีฝ่ายวิเทศสัมพันธ์และสื่อสารองค์กร

แทนรองคณบดีฝ่ายวิเทศสัมพันธ์และสื่อสารองค์กร

1. ผศ.ขนิษฐา คำวิลัยศักดิ์ รองคณบดีฝ่ายวิชาการ
2. รศ.เฉลิมชัย พาวัฒนา รักษาการหัวหน้าสาขาวิชาวิศวกรรมโยธา
3. รศ.ปณิธาน พีรพัฒนา รักษาการหัวหน้าสาขาวิชาวิศวกรรมอุตสาหการ
4. รศ.สุรสิทธิ์ ปิยะศิลป์ รักษาการหัวหน้าสาขาวิชาวิศวกรรมเครื่องกล
5. อ.อธิป เหลืองไพโรจน์ รักษาการหัวหน้าสาขาวิชาวิศวกรรมเคมี
6. รศ.วินัย ศรีอำพร กรรมการผู้ทรงคุณวุฒิ
7. รศ.ธนากร วงศ์วัฒนาเสถียร กรรมการผู้ทรงคุณวุฒิ
8. นางวรรณภา ไชยเสนา ผู้อำนวยการกองบริหารงานคณะวิศวกรรมศาสตร์

กรรมการและเลขานุการ

1. นายภาณุพงศ์ ต.ประเสริฐ ผู้ช่วยเลขานุการ
2. นางบุญส่ง ชมทรัพย์เจริญ ผู้ช่วยเลขานุการ

**ผู้เข้าร่วมประชุม**

1. รศ.สมชาย ชวนอุดม รักษาการหัวหน้าสาขาวิชาวิศวกรรมเกษตร
2. รศ.วิระสิทธิ์ อิ่มถวิล รักษาการหัวหน้าสาขาวิชาวิศวกรรมไฟฟ้า
3. ผศ.ไปรยา เฉยไสย แทนรักษาการหัวหน้าสาขาวิชาวิศวกรรมสิ่งแวดล้อม
4. รศ.พิเชษฐ เชี่ยวธนะกุล รักษาการหัวหน้าสาขาวิชาวิศวกรรมคอมพิวเตอร์
5. นายทองปาน สุนทรารักษ์ รักษาการหัวหน้างานนโยบายและแผน
6. นางมยุรี ยงกำลัง รักษาการหัวหน้างานคลังและพัสดุ
7. นางสาวกัญญณัท วรศรี รักษาการหัวหน้างานบริหารและธุรการ
8. นางสาวสุกัญญา วรรณสิทธิ์ รักษาการหัวหน้างานบริการวิชาการและวิจัย

**ผู้ไม่มาประชุมเนื่องจากติดภารกิจอื่น**

1. ศ.อภิรัฐ ศิริธราธิวัตร คณบดี
2. อ.จารุพล สุริยวนากุล รองคณบดีฝ่ายพัฒนานักศึกษา

**เริ่มประชุมเวลา 13.30 น.**

เมื่อครบองค์ประชุมแล้ว ประธานแจ้งที่ประชุมว่า เนื่องจากคณบดีติดภารกิจ จึงมอบหมายให้รองคณบดีฝ่ายบริหาร เป็นประธานที่ประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 สรุปผลการประเมินการสอนรายบุคคล**

ประธานได้แจ้งที่ประชุมว่า ตามที่นายกิตติพงษ์ ลาลุน พนักงานมหาวิทยาลัย ตำแหน่ง อาจารย์ สังกัดสาขาวิชาวิศวกรรมเกษตร นางสาวอัญชลี แสงซ้าย พนักงานมหาวิทยาลัย ตำแหน่ง อาจารย์ สังกัดสาขาวิชาวิศวกรรมเครื่องกล มีความประสงค์ขอกำหนดตำแหน่งทางวิชาการ เป็นผู้ช่วยศาสตราจารย์ นายธเนศ เสถียรนาม พนักงานมหาวิทยาลัย ตำแหน่ง รองศาสตราจารย์ สังกัดสาขาวิชาวิศวกรรมโยธา มีความประสงค์ขอกำหนดตำแหน่งทางวิชาการ เป็นศาสตราจารย์ นางสาวขวัญตรี แสงประชาธนารักษ์ พนักงานมหาวิทยาลัย ตำแหน่ง ผู้ช่วยศาสตราจารย์ สังกัดสาขาวิชาวิศวกรรมเกษตร มีความประสงค์ขอกำหนดตำแหน่งทางวิชาการ เป็นรองศาสตราจารย์ คณะฯ จึงได้สรุปผลการประเมินการสอน เพื่อประกอบการขอตำแหน่งทางวิชาการของบุคคลตามรายชื่อดังกล่าว ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว ผลการประเมินคืออยู่ในหลักเกณฑ์ที่สถาบันกำหนด และ นายศุภสิทธิ์ คนใหญ่ พนักงานมหาวิทยาลัย ตำแหน่งผู้ช่วยศาสตราจารย์ สังกัดสาขาวิชาวิศวกรรมเกษตร มีความประสงค์ขอกำหนดตำแหน่งทางวิชาการ เป็นรองศาสตราจารย์ ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว ผลการประเมิน ไม่ผ่านเกณฑ์ตามที่สถาบันกำหนด จึงแจ้งที่ประชุมเพื่อทราบ

**มติ ที่ประชุมรับทราบ**

**1.2 แต่งตั้งผู้ตรวจสอบบัญชีโครงการพิเศษ คณะวิศวกรรมศาสตร์ ประจำปีงบประมาณ**

**พ.ศ.2560**

ผู้อำนวยการกองบริหารงานคณะได้แจ้งที่ประชุมว่า ด้วยหน่วยการเงินและบัณชีขออนุมัติแต่งตั้งผู้ตรวจสอบบัญชีโครงการพิเศษ คณะวิศวกรรมศาสตร์ ประจำปีงบประมาณ พ.ศ.2560 คือ นายเมฆสิทธิ์ แซ่เจ็ง ผู้สอบบัญชีรับอนุญาต จากสภาวิชาชีพบัญชี ในพระบรมราชูปถัมภ์ เลขทะเบียน 9220 โดยผ่านความเห็นชอบจากที่ประชุมคณะกรรมการบริหารหลักสูตรโครงการพิเศษ คณะวิศวกรรมศาสตร์ ครั้งที่ 11-2/2561 เมื่อวันศุกร์ที่ 18 พฤษภาคม 2561 เรียบร้อยแล้ว จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.3** ร่างประกาศการรับสมัครคัดเลือกบุคคลเข้าศึกษาในหลักสูตรโครงการพิเศษฯ

รองคณบดีฝ่ายวิชาการได้แจ้งต่อที่ประชุมว่า เพื่อเป็นการกำหนดหลักเกณฑ์และแนวปฏิบัติในการรับสมัครคัดเลือกบุคคลเข้าศึกษาในหลักสูตรวิศวกรรมศาสตรบัณฑิต สาขาวิชาวิศวกรรมโยธา โครงการพิเศษ ประจำปีการศึกษา 2561 ฝ่ายวิชาการจึงได้จัดทำ (ร่าง) ประกาศมหาวิทยาลัยขอนแก่น เรื่อง การรับสมัครคัดเลือกบุคคลเข้าศึกษาในหลักสูตรวิศวกรรมศาสตรบัณฑิต สาขาวิชาวิศวกรรมโยธา โครงการพิเศษ ประจำปีการศึกษา 2561 ซึ่งได้ผ่านความเห็นชอบจากที่ประชุมคณะกรรมการบริหารหลักสูตรโครงการพิเศษ คณะวิศวกรรมศาสตร์ ในคราวประชุม ครั้งที่11-2/2561 เมื่อวันที่ 18 พฤษภาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**ระเบียบวาระที่ 2 รับรองรายงานการประชุม ครั้งที่** 68-9**/2561 เมื่อวันพฤหัสบดีที่** 10พฤษภาคม**2561**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ **68-9**/2561 โดยมีการแก้ไข ดังนี้

- หน้าที่ 3 บรรทัดที่ 31 จาก “นางธันยดา”” แก้ไขเป็น “นางสาวธันยดา”

- หน้าที่ 3 บรรทัดที่ 33 จาก “กตัญญกุล” แก้ไขเป็น “กตัญญูกุล”

- หน้าที่ 10 บรรทัดที่ 5 จาก “รองคณบดีฝ่ายวิเทศสัมพันธ์และสื่อสารองค์กร” แก้ไขเป็น “ผู้ช่วยคณบดีฝ่ายวิเทศสัมพันธ์”

- หน้าที่ 10 บรรทัดที่ 25 จาก “สิ่งแวดล้อมต่อ” แก้ไขเป็น “สิ่งแวดล้อมต่อไป”

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี -**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 การเสนอชื่อผู้สมควรได้รับการพิจารณาให้ดำรงตำแหน่งผู้อำนวยการสำนักบริการวิชาการ**

ประธานได้เสนอต่อที่ประชุมว่า เพื่อให้การดำเนินการสรรหาผู้อำนวยการสำนักบริการวิชาการ ได้ผู้ที่มีความรู้ความสามารถ มีคุณลักษณะเหมาะสมกับตำแหน่งงาน และสอดคล้องกับภารกิจหรือแผนตามนโยบายของมหาวิทยาลัย เป็นไปตามประกาศข้อบังคับมหาวิทยาลัยขอนแก่น ว่าด้วย การสรรหาผู้อำนวยการสถาบัน และสำนัก พ.ศ.2558 จึงเสนอที่ประชุมเพื่อพิจารณาเสนอชื่อผู้สมควรได้รับการพิจารณาให้ดำรงตำแหน่งผู้อำนวยการสำนักบริการวิชาการ ซึ่งมีคุณสมบัติตามประกาศคณะกรรมการสรรหาฯ ฉบับที่ 3/2561 โดยความเห็นชอบของคณะกรรมการประจำคณะฯ จำนวนไม่เกิน 2 ชื่อ ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้เสนอชื่อ ผู้ช่วยศาสตราจารย์รักพงษ์ เพชรคำ และให้ฝ่ายบริหารดำเนินการต่อไป**

**5.2 การเสนอชื่อผู้สมควรได้รับการพิจารณาให้ดำรงตำแหน่งผู้อำนวยการสำนักบริหารและพัฒนาวิชาการ**

ประธานได้เสนอต่อที่ประชุมว่า เพื่อให้การดำเนินการสรรหาผู้อำนวยการสำนักบริหารและพัฒนาวิชาการได้ผู้ที่มีความรู้ความสามารถ มีคุณลักษณะเหมาะสมกับตำแหน่งงานและสอดคล้องกับภารกิจหรือแผนตามนโยบายของมหาวิทยาลัย เป็นไปตามประกาศข้อบังคับมหาวิทยาลัยขอนแก่น ว่าด้วยการสรรหาผู้อำนวยการสถาบัน และสำนัก พ.ศ.2558 จึงเสนอที่ประชุมเพื่อพิจารณาเสนอชื่อ ผู้สมควรได้รับการพิจารณาให้ดำรงตำแหน่งผู้อำนวยการสำนักบริหารและพัฒนาวิชาการ ซึ่งมีคุณสมบัติตามประกาศคณะกรรมการสรรหาฯ ฉบับที่ 3/2561 โดยความเห็นชอบของคณะกรรมการประจำคณะฯ จำนวนไม่เกิน 2 ชื่อ ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้เสนอชื่อ รองศาสตราจารย์ประพันธ์ศักดิ์ ฉวีราช และให้ฝ่ายบริหารดำเนินการต่อไป**

**5.3 การขอรับทุนเพื่อเข้าร่วมในการประชุมเพื่อนำเสนอผลงานวิจัยฯ ในการ**

**ประชุมวิชาการนานาชาติในต่างประเทศ ประจำงวดที่ 5/2561**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วย ผู้ช่วยศาสตราจารย์ยุวรัตน์ เงินเย็น และ อาจารย์แก้วตา เจตศรีสุภาพ สาขาวิชาวิศวกรรมเคมี ผู้ช่วยศาสตราจารย์ธัญลักษณ์ ราษฎร์ภักดี และ รองศาสตราจารย์สุมนา ราษฎร์ภักดี สาขาวิชาวิศวกรรมสิ่งแวดล้อม ได้ขอรับทุนเพื่อเข้าร่วมการเสนอผลงานวิจัยฯ ในการประชุมวิชาการนานาชาติในต่างประเทศ ประจำงวดที่ 5/2561 จากมหาวิทยาลัยขอนแก่น เป็นจำนวนเงินรวม 166,000 บาท เพื่อไปนำเสนอผลงานวิจัยฯ ในการประชุมวิชาการนานาชาติ The 4th International Conference on Contaminated Land, Ecological Assessment and Remediation 2018 (CLEAR2108) ระหว่างวันที่ 16 - 18 สิงหาคม 2561 ณ เขตบริหารพิเศษฮ่องกง สาธารณรัฐประชาชนจีน ผู้ช่วยศาสตราจารย์ขนิษฐา คำวิลัยศักดิ์ สาขาวิชาวิศวกรรมเคมี ได้ขอรับทุนเพื่อเข้าร่วมการเสนอผลงานวิจัยฯ เป็นจำนวนเงิน 96,400 บาท เพื่อไปนำเสนอผลงานวิจัยฯ ในการประชุมวิชาการนานาชาติ 18th European Congress on Biotechnology (ECB2018) ระหว่างวันที่ 1 - 4 กรกฎาคม 2561 ณ เมือง Geneva ประเทศสวิตเซอร์แลนด์ และ ผู้ช่วยศาสตราจารย์ไปรยา เฉยไสย สาขาวิชาวิศวกรรมสิ่งแวดล้อม ได้ขอรับทุนเพื่อเข้าร่วมการเสนอผลงานวิจัยฯ เป็นจำนวนเงิน 58,747.51 บาท เพื่อไปนำเสนอผลงานวิจัยในการประชุมวิชาการนานาชาติ Water and Environment Technology Conference 2018 ระหว่างวันที่ 14 - 15 กรกฎาคม 2561 ณ Ehime University Johoku Campus ประเทศญี่ปุ่น รวมจำนวน 6 คน จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.4 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีนักศึกษาระดับบัณฑิตศึกษา คณะวิศวกรรมศาสตร์ ได้เรียนครบหลักสูตรวิศวกรรมศาสตรมหาบัณฑิต (วศ.ม.) ประจำภาคการศึกษาปลาย ปีการศึกษา 2560 จำนวน 4 คน ซึ่งได้ผ่านการตรวจสอบความถูกต้องจากสาขาวิชาที่สังกัดและได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 40-5/2561 เมื่อวันที่ 17 พฤษภาคม 2561 เรียบร้อยแล้ว ดังนี้

ภาคการศึกษาปลาย ปีการศึกษา 2560

-  สาขาวิชาวิศวกรรมอุตสาหการ แผน ก แบบ ก 2 จำนวน 1 คน

-  สาขาวิชาวิศวกรรมพลังงาน แผน ก แบบ ก 2   จำนวน 1 คน

-  สาขาวิชาวิศวกรรมพลังงาน แผน ข   จำนวน 2 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.5 รับรองผลการศึกษา ระดับบัณฑิตศึกษา**

รองคณบดีฝ่ายวิจัยและผลงานตีพิมพ์ได้เสนอต่อที่ประชุมว่า ด้วยอาจารย์ประจำวิชาได้ส่งผลการศึกษาระดับบัณฑิตศึกษา ประจำภาคการศึกษาปลาย ปีการศึกษา 2560 จำนวน 1 รายวิชา ซึ่งได้ผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 40-5/2561 เมื่อวันที่ 17 พฤษภาคม 2561 เรียบร้อยแล้ว ดังนี้

รายวิชาวิทยานิพนธ์

-  สาขาวิชาวิศวกรรมการจัดการอุตสาหกรรมฯ จำนวน 1 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.6 การปรับระดับคะแนนนักศึกษา**

รองคณบดีฝ่ายวิชาการได้เสนอต่อที่ประชุมว่า ด้วยงานบริการการศึกษาได้ตรวจสอบหลักสูตรของนักศึกษา ปรากฏว่ามีนักศึกษาลงทะเบียนเรียนวิชาที่ไม่กำหนดในหลักสูตร (นอกหลักสูตร) จำนวน 1 คน ซึ่งที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 23-5/2561 เมื่อวันที่ 17 พฤษภาคม 2561 ได้พิจารณาแล้วมีมติให้ปรับระดับคะแนนเป็น S จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.7 นักศึกษาสำเร็จการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาปลาย ปีการศึกษา 2560 จำนวน 2 คน ซึ่งได้ผ่านการตรวจสอบความถูกต้องจากสาขาวิชาที่สังกัดและงานบริการการศึกษา เรียบร้อยแล้ว ดังนี้

**หลักสูตรภาคปกติ**

 - สาขาวิชาวิศวกรรมไฟฟ้า จำนวน 1 คน

**หลักสูตรโครงการพิเศษ**

 - สาขาวิชาวิศวกรรมไฟฟ้า จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.8 รายงานผลการปฏิบัติงานเพื่อเพิ่มพูนความรู้ทางวิชาการ ฉบับสมบูรณ์**

รองคณบดีฝ่ายวิชาการได้เสนอต่อที่ประชุมว่า เพื่อให้การดำเนินการให้คณาจารย์ไปปฏิบัติงานเพื่อเพิ่มพูนความรู้ทางวิชาการ ดำเนินไปด้วยความเรียบร้อย ถูกต้องตามระเบียบราชการ จึงใคร่ขอให้พิจารณารายงานผลการปฏิบัติงานเพื่อเพิ่มพูนความรู้ทางวิชาการ ฉบับสมบูรณ์ ของ ผู้ช่วยศาสตราจารย์อัครพล จันทร์อ่อน ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 23-5/2561 เมื่อวันที่ 17 พฤษภาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.9 (ร่าง) ประกาศคณะวิศวกรรมศาสตร์ เรื่อง การรับนักเรียนเข้าค่ายเตรียมความ พร้อมเพื่อรับสิทธิ์การสมัครเข้าศึกษาในคณะวิศวกรรมศาสตร์ มหาวิทยาลัยขอนแก่น ประจำปีการศึกษา 2562 รอบที่ 1 (Portfolio)**

รองคณบดีฝ่ายวิชาการได้เสนอต่อที่ประชุมว่า เพื่อเป็นการกำหนดหลักเกณฑ์และแนวปฏิบัติในการให้นักเรียนในโครงการห้องเรียนพิเศษวิทยาศาสตร์ระดับมัธยมศึกษาตอนปลายในสถานศึกษา และห้องเรียนวิทยาศาสตร์ในโรงเรียนโดยการกำกับดูแลของมหาวิทยาลัย (วมว.) เข้าค่ายเตรียมความพร้อม เพื่อรับสิทธิ์การสมัครเข้าศึกษาในคณะวิศวกรรมศาสตร์ ประจำปีการศึกษา 2562 รอบที่ 1 (Portfolio) ฝ่ายวิชาการจึงได้จัดทำ (ร่าง) ประกาศคณะวิศวกรรมศาสตร์ เรื่อง การรับนักเรียนเข้าค่ายเตรียมความพร้อม เพื่อรับสิทธิ์การสมัครเข้าศึกษาในคณะวิศวกรรมศาสตร์ มหาวิทยาลัยขอนแก่น ประจำปีการศึกษา 2562 รอบที่ 1 (Portfolio) ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 23-5/2561 เมื่อวันที่ 17 พฤษภาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.10 (ร่าง)ประกาศมหาวิทยาลัยขอนแก่น เรื่องรับสมัครบุคคลเข้าศึกษาต่อใน หลักสูตรนานาชาติ ปีการศึกษา 2561 รอบที่ 5 (รับตรงอิสระ)**

รองคณบดีฝ่ายวิชาการได้เสนอต่อที่ประชุมว่า เพื่อเป็นการกำหนดหลักเกณฑ์และแนวปฏิบัติในการรับสมัครบุคคลเข้าศึกษาต่อในหลักสูตรนานาชาติ ปีการศึกษา 2561 รอบที่ 5 (รับตรงอิสระ) ฝ่ายวิชาการจึงได้จัดทำ (ร่าง) ประกาศมหาวิทยาลัยขอนแก่น เรื่อง รับสมัครบุคคลเข้าศึกษาต่อในหลักสูตรนานาชาติ ปีการศึกษา 2561 รอบที่ 5 (รับตรงอิสระ) ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 23-5/2561 เมื่อวันที่ 17 พฤษภาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.11 ขออนุมัติโอนย้ายงบประมาณ**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ตามที่ฝ่ายบริหารมีความจำเป็นในการโอนย้ายงบประมาณจากโครงการ ปรับปรุงห้องประชุม ชั้น 3 ตึกเพียรวิจิตร ตามแผนปฏิบัติการ ประจำปีงบประมาณ พ.ศ.2561 เพื่อจัดทำโครงการ ปรับปรุงห้องเรียน Smart Classroom อาคาร 50 ปี วิศวรวมใจ และโครงการพัฒนาโครงสร้างพื้นฐานและสิ่งแวดล้อมทางกายภาพ รวมจำนวน 2 โครงการ โดยเป็นงบรายจ่ายครุภัณฑ์และสิ่งก่อสร้าง รวมจำนวน 20 รายการ เป็นเงินจำนวนทั้งสิ้น 1,469,084 บาท ซึ่งไม่เกินกว่างบประมาณเดิมที่ได้รับจัดสรร จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายแผนยุทธศาสตร์และพัฒนาคุณภาพดำเนินการต่อไป**

**5.12 การแต่งตั้งอาจารย์ประจำหลักสูตรระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ตามมติที่ประชุมคณะกรรมการประจำคณะ (ครั้งที่ 59-24/2560) เมื่อวันที่ 28 ธันวาคม 2560 มีมติให้เพิ่มอาจารย์ทุกคนเป็นอาจารย์ประจำหลักสูตรบัณฑิตศึกษา และให้จัดทำประวัติเป็นรูปเล่มรวมทั้งคณะฯ แต่หากแต่งตั้งอาจารย์ทุกท่านเป็นอาจารย์ประจำหลักสูตรระดับบัณฑิตศึกษา อาจส่งผล ดังนี้

1. หากอาจารย์ประจำหลักสูตรมีคุณสมบัติไม่เป็นไปตามเกณฑ์ สกอ. อาจจะส่งผลกระทบต่อการประกันคุณภาพการศึกษา (SAR) ในทุกหลักสูตรของคณะ
2. เอกสาประกันคุณภาพของแต่ละหลักสูตรจะใช้กระดาษจำนวนมาก เนื่องจากจะต้องพิมพ์ประวัติของอาจารย์ทุกท่านในแต่ละหลักสูตร

ฝ่ายวิจัย บัณฑิตศึกษาและอุตสาหกรรมสัมพันธ์ จึงเสนอแต่งตั้งอาจารย์ในสาขาวิชา และอาจารย์จากสาขาวิชาอื่นที่หลักสูตรเห็นชอบเป็นอาจารย์ประจำหลักสูตรในหลักสูตรนั้นๆ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ แต่ขอให้ตรวจสอบรายชื่อและคุณวุฒิจากฝ่ายวิชาการอีกครั้งก่อนดำเนินการ ทั้งนี้ ให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.13 ขออนุมัติเปิดหลักสูตรปรัชญาดุษฏีบัณฑิต สาขาวิชาวิศวกรรม**

**ชีวการแพทย์ และหลักสูตรวิศวกรรมศาสตรมหาบัณฑิต สาขาวิชาวิศวกรรม**

**ชีวการแพทย์ (หลักสูตรใหม่) พ.ศ.2561**

รองคณบดีฝ่ายวิจัยและผลงานตีพิมพ์ได้เสนอต่อที่ประชุมว่า ด้วยฝ่ายวิจัย บัณฑิตศึกษาและอุตสาหกรรมสัมพันธ์มีความประสงค์จะขออนุมัติเปิดหลักสูตร จำนวน 2 หลักสูตร คือ หลักสูตรปรัชญาดุษฏีบัณฑิต สาขาวิชาวิศวกรรมชีวการแพทย์ และหลักสูตรวิศวกรรมศาสตรมหาบัณฑิต สาขาวิชาวิศวกรรมชีวการแพทย์ ซึ่งหลักสูตรดังกล่าวได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 31-11/2560 เมื่อวันที่ 6 กันยายน 2560 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบในหลักการ โดยให้แก้ไขตามข้อเสนอแนะของที่ประชุม ทั้ง 2 หลักสูตร ดังนี้**

* **ให้ตรวจสอบรายชื่อและเพิ่มอาจารย์ประจำหลักสูตรทั้ง 2 หลักสูตรใหม่ อีกครั้ง**
* **ให้ตรวจสอบอาจารย์ผู้รับผิดชอบหลักสูตร ข้อ 3 หน้า 6 ของหลักสูตรปรัชญาดุษฎี บัณฑิตและหลักสูตรวิศวกรรมศาสตรมหาบัณฑิต**
* **ให้ตรวจสอบอาจารย์ประจำหลักสูตร ข้อ 7 หน้า 7 และข้อ 18 หน้า 8 ของหลักสูตร ปรัชญาดุษฎีบัณฑิตและหลักสูตรวิศวกรรมศาสตรมหาบัณฑิต**

**ทั้งนี้ ให้ฝ่ายวิจัย บัณฑิตศึกษา และอุตสาหกรรมสัมพันธ์ดำเนินการต่อไป**

**5.14 ผลการคัดเลือกลูกจ้างของมหาวิทยาลัย ตำแหน่งคนงาน สังกัดคณะ**

**วิศวกรรมศาสตร์**

ประธานได้เสนอต่อที่ประชุมว่า ตามประกาศมหาวิทยาลัยขอนแก่น (ฉบับที่ 635/2561) ลงวันที่ 21 มีนาคม 2561 มหาวิทยาลัยได้ประกาศรับสมัครคัดเลือกบุคคลเข้าปฏิบัติงานเป็นลูกจ้างของมหาวิทยาลัย ตำแหน่งคนงาน สังกัดคณะวิศวกรรมศาสตร์ จำนวน 2 อัตรา ตำแหน่งเลขที่ 4524 และ 4532 และคำสั่งคณะวิศวกรรมศาสตร์ มหาวิทยาลัยขอนแก่น (ฉบับที่ 228/2561) ลงวันที่ 12 มีนาคม 2561 ได้แต่งตั้งคณะกรรมการคัดเลือกฯ แล้วนั้น บัดนี้ คณะกรรมการคัดเลือกฯ ได้ดำเนินการสอบคัดเลือกเรียบร้อยแล้ว เมื่อวันที่ 22 พฤษภาคม 2561 ผลปรากฏว่า ตำแหน่งเลขที่ 4524 นางสาว วันเพ็ญ ผาสุข เป็นผู้ผ่านการคัดเลือก ตำแหน่งเลขที่ 4532 ไม่มีผู้ผ่านการคัดเลือก ดังนั้น เพื่อให้เป็นไปตามข้อ 10.3.5 ตามประกาศคณะกรรมการบริหารงานบุคคลประจำมหาวิทยาลัยขอนแก่น (ฉบับที่ 1/2561) เรื่อง หลักเกณฑ์ วิธีการสรรหาและคัดเลือกบุคคลเข้าปฏิบัติงานในมหาวิทยาลัยขอนแก่น จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.15 พิจารณาการยืมตัวพนักงานมหาวิทยาลัยไปช่วยปฏิบัติงานมหาวิทยาลัยบูรพา**

ประธานได้เสนอต่อที่ประชุมว่า ด้วยมหาวิทยาลัยบูรพา มีความประสงค์ขอยืมตัว รองศาสตราจารย์วัชรินทร์ กาสลัก อาจารย์ประจำสาขาวิชาวิศวกรรมโยธา เพื่อช่วยปฏิบัติงานในตำแหน่งรองอธิการบดีฝ่ายบริหาร มหาวิทยาลัยบูรพา เริ่มตั้งแต่วันที่ 2 มิถุนายน 2561 ถึงวันที่ 30 กันยายน 2561 ซึ่งสาขาวิชาวิศวกรรมโยธาพิจารณาแล้วไม่ขัดข้อง และเห็นชอบให้ รองศาสตราจารย์วัชรินทร์ กาสลัก ไปช่วยปฏิบัติงานที่มหาวิทยาลัยบูรพา จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ เนื่องจากการไปช่วยปฏิบัติงานไม่เกิดความเสียหายและเป็นไปเพื่อประโยชน์ของทางราชการ ทั้งนี้ ให้ฝ่ายบริหารดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี -

**ระเบียบวาระที่ 7 เรื่องอื่นๆ** - ไม่มี -

**เลิกประชุมเวลา** 15.38 **น.**

**(นางวรรณภา ไชยเสนา)**

**กรรมการและเลขานุการที่ประชุมฯ**

**นายภาณุพงศ์ ต.ประเสริฐ**

**นางบุญส่ง ชมทรัพย์เจริญ**

**ผู้ช่วยเลขานุการที่ประชุมฯ**